
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1662 

22 Αυγούστου 2007 


ΑΠΟΦΑΣΕΙ Σ 

Αριθμ. ΔΟΑ/Φ./21509 

Υπηρεσιακός Οργανισμός και Γενικός Κανονισμός Προ¬ 
σωπικού της Ανώνυμης Εταιρείας «Κοινωνία της Πλη¬ 
ροφορίας Α.Ε.». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 24, παρ. 3-12, του ν. 2860/2000 (ΦΕΚ 
Α' 251). 

β) Του ν. 3429/2005 (ΦΕΚ Α' 314) και ιδίως των άρθρων 
4 και 13 του νόμου αυτού. 

γ) Της υπ’ αριθμ. 30422/ΕΓΔΕΚΟ 342/21.7.2006 κοινής 
υπουργικής απόφασης των Υπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομίας και 
Οικονομικών (ΦΕΚ Β' 967), με την οποία εξαιρείται η 
εταιρεία «Κοινωνία της Πληροφορίας Α.Ε.» από το πεδίο 
εφαρμογής του άρθρου 3 του ν. 3429/2005. 

δ) Της υπ’ αριθμ. 37069/ΔΕΚ01175/18.9.2006 κοινής 
υπουργικής απόφασης των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομίας και 
Οικονομικών, Ανάπτυξης, Απασχόλησης και Κοινωνικής 
Προστασίας «Καθορισμός της διαδικασίας πρόσληψης 
προσωπικού στη δημόσια επιχείρηση «Κοινωνία της 
Πληροφορίας Α.Ε.» (ΦΕΚ Β' 1472). 

ε) Της υπ’ αριθμ. 17919/7.8.2006 κοινής υπουργικής από¬ 
φασης των Υπουργών Εσωτερικών, Δημόσιας Διοίκησης 
και Αποκέντρωσης, Εθνικής Οικονομίας και Οικονομι¬ 
κών «Τροποποίηση του Καταστατικού της Ανώνυμης 
Εταιρείας «Κοινωνία της Πληροφορίας Α.Ε.» για την 
προσαρμογή του στις διατάξεις του ν. 3429/2005 και 
κωδικοποίησή του» (ΦΕΚ Β' 1099). 

στ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Την υπ’ αριθμ. 150/21.8.2006 απόφαση του Διοικη¬ 
τικού Συμβουλίου της Εταιρείας «Κοινωνία της Πληρο¬ 
φορίας Α.Ε.». 

3. Το γεγονός ότι από την απόφαση αυτή προκαλείται 
δαπάνη για μισθοδοσία προσωπικού, που θα αντιμε¬ 


τωπιστεί από πιστώσεις του προϋπολογισμού της ΚτΠ 
Α.Ε., αποφασίζουμε: 

Εγκρίνουμε τον Υπηρεσιακό Οργανισμό και Γ ενικό Κα¬ 
νονισμό Προσωπικού της Ανώνυμης Εταιρείας «Κοινωνία 
της Πληροφορίας Α.Ε.», που έχει ως εξής: 

«ΥΠΗΡΕΣΙΑΚΟΣ ΟΡΓΑΝΙΣΜΟΣ 
ΚΑΙ ΓΕΝΙΚΟΣ ΚΑΝΟΝΙΣΜΟΣ ΠΡΟΣΩΠΙΚΟΥ 
ΤΗΣ ΑΝΩΝΥΜΗΣ ΕΤΑΙΡΕΙΑΣ|«ΚΟΙΝΩΝΙΑ ΤΗΣ ΠΛΗΡΟ¬ 
ΦΟΡΙΑΣ Α.Ε.» (ΚτΠ Α.Ε.). 

ΑΡΘΡΟ 1 
ΠΕΡΙΕΧΟΜΕΝΟ 

Ο παρών Οργανισμός και Κανονισμός ορίζει την οργα¬ 
νωτική δομή της Εταιρείας, την εσωτερική διάρθρωση 
των υπηρεσιών της, τα αντικείμενά τους και τις σχέ¬ 
σεις μεταξύ τους και με την διοίκηση, τον αριθμό των 
θέσεων του προσωπικού και τα προσόντα πλήρωσης 
αυτών, την κατανομή τους στις οργανικές μονάδες της 
Εταιρείας, τους όρους πρόσληψης του προσωπικού, 
τη μισθολογική του εξέλιξη, την αξιολόγηση και τον 
πειθαρχικό έλεγχο αυτού. 

ΑΡΘΡΟ 2 

ΟΡΓΑΝΑ ΔΙΟΙΚΗΣΗΣ-ΟΡΓΑΝΩΣΗΣ 

1. Η ΚτΠ Α.Ε. (εφεξής αναφερόμενη ως Εταιρεία) διοι- 
κείται από εννεαμελές (9) Διοικητικό Συμβούλιο, το 
οποίο λειτουργεί σύμφωνα με τις διατάξεις του ν. 2190/ 
1920, όπως ισχύει κάθε φορά, του ν. 2860/2000 (άρθρο 
24), του ν. 3429/2005, πλην του άρθρου 3 αυτού, του 
Καταστατικού της Εταιρείας, ιδίως άρθρα 10-24, που 
εγκρίθηκε με την υπ’ αριθμ. 17919/7.8.2006 κοινή υπουρ¬ 
γική απόφαση (ΦΕΚ Β'/1099/10.8.2006) και του παρόντος 
Οργανισμού και Κανονισμού. 

2. Ανώτατο εκτελεστικό όργανο της Εταιρείας είναι 
ο Διευθύνων Σύμβουλος, ο οποίος εκλέγεται από τα 
μέλη του Διοικητικού Συμβουλίου. Ο Διευθύνων Σύμ¬ 
βουλος συμμετέχει στις συνεδριάσεις του Διοικητικού 
Συμβουλίου με δικαίωμα ψήφου και εισηγείται τα προς 
συζήτηση θέματα, διευθύνει, ελέγχει και συντονίζει τις 
εργασίες, προίσταται των υπηρεσιών της Εταιρείας και 
ασκεί τον πειθαρχικό έλεγχο στο προσωπικό της. 

3. Το οργανόγραμμα που ακολουθεί παρουσιάζει δια- 
γραμματικά την οργανωτική δομή και την εσωτερική 
διάρθρωση της Εταιρείας: 

ΑΡΘΡΟ 3 

ΕΣΩΤΕΡΙΚΗ ΔΙΑΡΘΡΩΣΗ - ΑΡΜΟΔΙΟΤΗΤΕΣ 

1. Η εσωτερική διάρθρωση της Εταιρείας ορίζεται ως 
ακολούθως: 

α. Τομέας Διοίκησης και Οικονομικού 
β. Τομέας ΩρίμανσηςΈργων Τεχνολογιών Πληροφο¬ 
ρικής και Επικοινωνιών (ΤΠΕ). 

γ. Τομέας Αξιολόγησης Διαγωνισμών και Κατάρτισης 
Συμβάσεων 

δ. Τομέας Υλοποίησης Έργων και Λειτουργίας Υπο¬ 
δομών - Υπηρεσιών ΤΠΕ 
ε. Τομέας Ιδιωτικών Έργων 
στ. Γραμματέας Δ.Σ. - Γραμματεία Διοίκησης 
ζ. Υπηρεσία Εσωτερικού Ελέγχου 
η. Νομική Υπηρεσία 

θ. Υπηρεσία Σχεδιασμού και Προγραμματισμού 

2. Οι αρμοδιότητες των ανωτέρω οργανικών μονάδων 
έχουν ως εξής: 

α. Τομέας Διοίκησης και Οικονομικού 
Ο συντονισμός, η υλοποίηση και ο έλεγχος όλων των 
ενεργειών που αφορούν στη διαχείριση και ανάπτυξη 
των εταιρικών πόρων, ανθρώπινου δυναμικού, κτιριακών 
εγκαταστάσεων και Μέσων & Τεχνολογιών (Πληροφορι¬ 
κής & Επικοινωνιών). Υποστηρίζει λειτουργικά το σύνολο 
των εσωτερικών εταιρικών διεργασιών και λειτουργιών. 
Στις δραστηριότητες του Τομέα εμπίπτουν, επίσης, η 
εσωτερική επικοινωνία της Εταιρείας και η διοργάνω¬ 
ση εκδηλώσεων της εταιρείας, σε συνεργασία με την 
Υπηρεσία Σχεδιασμού και Προγραμματισμού. 

Ειδικότερα, στο πλαίσιο των ανωτέρω, περιλαμβά¬ 
νονται: 

• Η χρηματοοικονομική διαχείριση (προγραμματισμός, 
συντονισμός, υλοποίηση και έλεγχος) της Εταιρείας και 
η εξασφάλιση χρηματοδότησης των έργων, τα οποία 
αναλαμβάνει να υλοποιήσει η Εταιρεία για λογαριασμό 
τρίτων, καθώς και για τα έργα που σχετίζονται με τη 
λειτουργία της ίδιας της Εταιρείας, τα οποία συγχρημα- 
τοδοτούνται από εθνικούς πόρους και από το ΕΠ ΚτΠ. 

• Όλες οι επιμέρους οικονομικές, δραστηριότητες - 
ενέργειες, όπως η σύνταξη του Ισολογισμού, Αποτελε¬ 
σμάτων Χρήσης, Ταμειακών Ροών και προϋπολογιστι- 
κές -απολογιστικές σχετικές αναφορές, η διαχείριση 
πληρωμών, η τήρηση ασφαλιστικών και φορολογικών 
υποχρεώσεων της Εταιρείας και γενικά η διεκπεραίωση 
του λογιστικού έργου - υποχρεώσεων της Εταιρείας 
(ασφαλιστικά ταμεία, διαχείριση πληρωμών, αρχική κα- 
ταχώρηση και μεταβολές σε παραμέτρους στοιχείων 
μισθοδοσίας προσωπικού κ.λπ.). 

β. Τομέας Ωρίμανσης Έργων ΤΠΕ 
Η προετοιμασία και προκήρυξη διαγωνισμών για τα 
έργα του ΕΠ ΚτΠ και όποιων άλλων εγκεκριμένων δρά¬ 
σεων. Στο παραπάνω πλαίσιο, η Εταιρεία λειτουργεί ως 
φορέας τεχνογνωσίας για την ανάπτυξη και προσφορά 
στους φορείς της Δημόσιας Διοίκησης των παρακάτω 
υπηρεσιών: 

• Εναρμόνιση Έργου με τη Στρατηγική του Φορέα 

• Μελέτη Αναδιοργάνωσης Φορέα και Επιχειρησιακού 
Σχεδίου Αξιοποίησης Έργου 

• Τεχνικός Σχεδιασμός Έργου 

• Οικονομικός Σχεδιασμός Έργου 

Όλες οι παραπάνω υπηρεσίες βασίζονται σε ένα σύ¬ 
νολο από πρότυπες μεθοδολογίες και διαδικασίες που 
έχει αναπτύξει η Εταιρεία και οι οποίες συνοπτικά πε¬ 
ριλαμβάνουν: 


• Πρότυπες Μεθοδολογίες ανάλυσης απαιτήσεων των 
αναγκών των δημόσιων φορέων. 

• Ολοκληρωμένο και τεκμηριωμένο σύστημα κοστο¬ 
λόγησης έργων 

• Πρότυπα τεχνικών προδιαγραφών, τα οποία λαμβά¬ 
νουν υπόψη τους τις τεχνολογικές εξελίξεις και εστι¬ 
άζουν σε βασικές απαιτήσεις και μεθόδους μέτρησής 
τους. 

• Καλές Πρακτικές από αντίστοιχες υπηρεσίες που 
προσέφερε η Εταιρεία στο πλαίσιο του Γ' ΚΠΣ αλλά και 
αντίστοιχες στο Ευρωπαϊκό και Διεθνή Χώρο. 

• Η καθιέρωση και ενημέρωση πρότυπου τεύχους 
προκήρυξης έργων. 

γ. Τομέας Αξιολόγησης Διαγωνισμών και Κατάρτισης 
Συμβάσεων. 

Η Αξιολόγηση των προσφορών και η σύνταξη της 
σχετικής σύμβασης που αποτελεί το βασικό οδηγό υλο¬ 
ποίησης των έργων. Αναλυτικότερα, στο πλαίσιο των 
ανωτέρω, περιλαμβάνονται: 

• Η μέριμνα για την άρτια σύνταξη του τεύχους σύμ¬ 
βασης, το οποίο θέτει τις βασικές υποχρεώσεις των 
αναδοχών. 

• Η αποτελεσματική διαχείριση των αλλαγών που πι¬ 
θανώς να προκύψουν. 

• Η καθιέρωση και ενημέρωση πρότυπου τεύχους 
σύμβασης έργων. 

δ. Τομέας Υλοποίησης Έργων και Λειτουργίας Υπο¬ 
δομών - Υπηρεσιών ΤΠΕ. 

Η παρακολούθηση, υποστήριξη και διαχείριση έργων 
και δράσεων Πληροφορικής βάσει πρότυπων μεθοδο¬ 
λογιών και εργαλείων. Οι υπηρεσίες αυτές συνοπτικά 
είναι οι εξής: 

• Δημιουργία και καθιέρωση προτύπου Σχήματος Διοί- 
κησηςΈργων το οποίο θα εξειδικεύεται ανάλογα με τις 
ιδιαίτερες απαιτήσεις κάθε έργου. 

• Στελέχωση του Σχήματος Διοίκησης με τρόπο 
ώστε: 

• Να υπάρχει επάρκεια τεχνογνωσίας σε επίπεδο δι¬ 
αχείρισης έργων (Ργο)θοΙ Μαπαςοπιοπΐ). 

• Επάρκεια τεχνογνωσίας σε επίπεδο τεχνικών δεξι¬ 
οτήτων (ΤθοίιηίοεΙ ΒΙάΙΙε). 

• Επάρκεια τεχνογνωσίας σε επίπεδο νομικών και 
διαδικαστικών θεμάτων. 

- Μοντέλο οργάνωσης που θα αντιμετωπίζει ενιαία 
την υλοποίηση των έργων κατ’ ελάχιστον στα παρα¬ 
κάτω επίπεδα 

• Επίπεδο Φορέα. 

• Επίπεδο θεματικής παρέμβασης που αφορά το 
έργο 

- Υποστήριξη των φορέων με εργαλεία υποστήριξης 
που διευκολύνουν τη διαχείριση έργων. 

- Ενιαία Αντιμετώπιση στην Υλοποίηση Έργων με με¬ 
γάλη συνάφεια με στόχο την τήρηση ενιαίων προτύπων 
υλοποίησης, υιοθέτησης δραστικών μεθοδολογιών προ¬ 
μήθειας και παραλαβής έργων, επίτευξης οικονομιών 
κλίμακας, αποτελεσματικής διαχείρισης υφιστάμενων 
υποδομών και επενδύσεων. 

- Εκπόνηση μελετών που στοχεύουν στη διασφάλιση 
κρίσιμων παραμέτρων για τη λειτουργία των έργων ή 
την αποτελεσματική επιχειρησιακή αξιοποίησή τους. 

Επίσης, ανάληψη από την ΚτΠ ΑΈ. του ρόλου της κε¬ 
ντρικής διοικητικής δομής που απαιτείται για την αποτε¬ 
λεσματική και αποδοτική παραγωγική λειτουργία έργων 
που υλοποιούνται στο πλαίσιο του ΕΠ ΚτΠ. 

ε) Τομέας Ιδιωτικών Έργων (Κρατικές Ενισχύσεις). 

Η παρακολούθηση, υποστήριξη και διαχείριση έργων 
και δράσεων που συγχρηματοδοτούνται και από ιδιωτι¬ 
κούς πόρους. Οι δραστηριότητες του Τομέα εξειδικεύ¬ 
ονται ως προς την υλοποίηση των ακόλουθων τύπων 
έργων: 

• Έργα ενίσχυσης ανταγωνιστικότητας με τη χρήση 
ΤΠΕ: Η δραστηριοποίηση στον τομέα αυτό περιλαμβάνει 
το σχεδίασμά και την υλοποίηση έργων που αποσκο¬ 
πούν στην ενίσχυση της ανταγωνιστικότητας επιχειρή¬ 
σεων με τη χρήση ΤΠΕ. 

• Έργα ενίσχυσης επιχειρηματικότητας στον τομέα 
των ΤΠΕ: Η δραστηριοποίηση στον τομέα αυτό περιλαμ¬ 
βάνει το σχεδίασμά και την υλοποίηση έργων που απο¬ 
σκοπούν στην ανάπτυξη νέων προϊόντων και υπηρεσιών 
που αξιοποιούν σε σημαντικό βαθμό τις ΤΠΕ. 

στ. Γραμματέας Δ.Σ. - Γραμματεία Διοίκησης 

Γραμματέας Δ.Σ.: 

• Η γραμματειακή υποστήριξη και εξυπηρέτηση του 
Διοικητικού Συμβουλίου και του Προέδρου της Εται¬ 
ρείας. 

• Η σύνταξη, υπογραφή και τήρηση των πρακτικών 
των συνεδριάσεων, η έκδοση και διανομή τους στα μέλη 
του Διοικητικού Συμβουλίου ή, όταν απαιτείται, και στα 
στελέχη της Εταιρείας. 

• Η διευκόλυνση της επικοινωνίας του Προέδρου τόσο 
με τα λοιπά όργανα διοίκησης ή με τα στελέχη της 
Εταιρείας, όσο και με τους εκτός αυτής φορείς και 
πρόσωπα. 

Γ ραμματεία Διοίκησης: 

• Η γραμματειακή υποστήριξη και εξυπηρέτηση του 
Διευθύνοντος Συμβούλου. 

• Η διευκόλυνση επικοινωνίας του Διευθύνοντος Συμ¬ 
βούλου τόσο με τα λοιπά όργανα διοίκησης ή με τα 
στελέχη της Εταιρείας, όσο και με τους εκτός αυτής 
φορείς και πρόσωπα. 

ζ. Υπηρεσία Εσωτερικού Ελέγγου 

• Παρακολουθεί την εφαρμογή και την συνεχή τή¬ 
ρηση του εσωτερικού κανονισμού λειτουργίας και του 
καταστατικού της εταιρείας 

• Παρακολουθεί και αναφέρει στο διοικητικό συμ¬ 
βούλιο και στην γενική συνέλευση των μετόχων περι¬ 
πτώσεις σύγκρουσης των ιδιωτικών συμφερόντων των 
μελών του διοικητικού συμβουλίου με τα συμφέροντα 
της επιχείρησης ή παράβασης του ν. 3429/2005 «Δημό¬ 
σιες επιχειρήσεις και οργανισμοί» (ΔΕΚΟ) από τα μέλη 
του διοικητικού συμβουλίου. 

• Υποβάλει, εγγράφως, έκθεση μια φορά τουλάχιστον 
κάθε τρίμηνο στο διοικητικό συμβούλιο καθώς και στην 
γενική συνέλευση των μετόχων για τους ελέγχους που 
διενεργεί. 

• Είναι υπεύθυνη για την παροχή πληροφοριών προς 
την Ειδική Γ ραμματεία Δημοσίων Επιχειρήσεων και Ορ¬ 
γανισμών του άρθρου 11 του ν. 3429/2005, εφόσον αυτές 
ζητηθούν. 

• Μεριμνά για την οργάνωση και εκτέλεση τακτικών 
και έκτακτων ελέγχων των λειτουργιών και δραστηρι¬ 
οτήτων της Εταιρείας, βάσει του επιχειρησιακού της 
σχεδίου. 

• Μεριμνά για την εναρμόνιση με τις διατάξεις του 
ν. 2190/1920, όπως ισχύει κάθε φορά. 

η. Νομική Υπηρεσία 

• Παρέχει νομικές συμβουλές στο Διοικητικό Συμβού¬ 
λιο της Εταιρείας. 


• Συμβουλεύει και καθοδηγεί τις υπηρεσίες της Εται¬ 
ρείας σε νομικής φύσης ζητήματα που ανακύπτουν κατά 
την άσκηση των δραστηριοτήτων τους. 

• Εκπροσωπεί την Εταιρεία ενώπιον παντός δικαστη¬ 
ρίου και εξωδίκως ενώπιον οποιοσδήποτε Αρχής ή τρί¬ 
του για νομικής φύσης ζητήματα της Εταιρείας. 

θ. Υπηρεσία Σχεδιασμού και Προγραμματισμού 

Παροχή υποστήριξης προς τον Διευθύνοντα Σύμβου¬ 
λο για τον προγραμματισμό των δραστηριοτήτων της 
Εταιρείας και για τη συνεργασία της Εταιρείας με τους 
τελικούς δικαιούχους και με την Υπηρεσία Διαχείρισης 
του Ε.Π. «Κοινωνία της Πληροφορίας». Στο πλαίσιο των 
ανωτέρω, περιλαμβάνονται ιδίως: 

• Ο προγραμματισμός της υποστήριξης των τελικών 
δικαιούχων και της υλοποίησης των έργων που έχουν 
αναλάβει. 

• Η επεξεργασία και ανάπτυξη σχεδίου υποστήριξης 
των τελικών δικαιούχων του Ε.Π. «Κοινωνία της Πλη¬ 
ροφορίας». 

• Η κατάρτιση προγραμματικών συμφωνιών μεταξύ 
Εταιρείας και τελικών δικαιούχων για την ανάληψη και 
εκτέλεση από την Εταιρεία δράσεων του Επιχειρησια¬ 
κού Προγράμματος. 

• Η κατάρτιση σχεδίων αποφάσεων παραχώρησης 
της διαχείρισης και παραγωγικής λειτουργίας συστη¬ 
μάτων πληροφορικής και επικοινωνιών της Δημόσιας 
Διοίκησης. 

• Η παρακολούθηση των υποχρεώσεων της Εταιρείας 
προς την Διαχειριστική Αρχή του Επιχειρησιακού Προ¬ 
γράμματος. 

• Η τεχνική υποστήριξη του/της Διευθύνοντος Συμ¬ 
βούλου της Εταιρείας. 

Η Υπηρεσία Σχεδιασμού και Προγραμματισμού ανα¬ 
λαμβάνει και τα θέματα επικοινωνίας της Εταιρείας, 
όπως: 

• Σχεδίασμά της προβολής και δημοσιότητας της 
Εταιρείας, εκτέλεση και παρακολούθηση ενεργειών 
προβολής και δημοσιότητας των σημαντικότερων δρα¬ 
στηριοτήτων της Εταιρείας. 

• Διαχείριση των σχέσεων της Εταιρείας με τον ηλε¬ 
κτρονικό και έντυπο τύπο. 

• Ενημέρωση των αρμοδίων οργάνων της Εταιρείας 
με δημοσιεύματα που αφορούν την Εταιρεία ή σχετίζο¬ 
νται με θέματα που ενδιαφέρουν την Εταιρεία. 

• Μέριμνα για τις δημοσιεύσεις της Εταιρείας και για 
την κατάρτιση ενημερωτικών εντύπων ή εκδόσεων της 
Εταιρείας. 

• Σχεδιασμός συνεδρίων, σεμιναρίων, ημερίδων, συ¬ 
μποσίων ή άλλων εκδηλώσεων με σκοπό την προβολή 
του έργου και την ανάπτυξη των δραστηριοτήτων της 
Εταιρείας ή την προώθηση και διάχυση πληροφόρησης 
στους ενδιαφερομένους σε θέματα πληροφορικής και 
επικοινωνιών που εμπίπτουν στο πεδίο δραστηριότητας 
της Εταιρείας. 

Παράλληλα, η Υπηρεσία Σχεδιασμού και Προγραμματι¬ 
σμού παρακολουθεί τις διεθνείς εξελίξεις για βέλτιστες 
πρακτικές στο αντικείμενο των δραστηριοτήτων της 
Εταιρείας 

ΑΡΘΡΟ 4 

ΑΡΙΘΜΟΣ ΠΡΟΣΩΠΙΚΟΥ ΚΑΙ ΠΡΟΣΟΝΤΑ 

1. Ο αριθμός του προσωπικού της Εταιρείας ορίζεται 
στα εκατόν τριάντα (130) άτομα που ενδεικτικά κατα- 

νέμονται στις οριζόμενες στο άρθρο 3 του παρόντος 
οργανικές μονάδες, ως ακολούθως: 
α. Τομέας Διοίκησης και Οικονομικού 
Υπεύθυνος Τομέα: άτομα ένα (1). 

Στελέχη του Τομέα: άτομα είκοσι πέντε (25). 

Γραμματειακό προσωπικό: άτομα τρία (3). 
β. Τομέας Ωρίμανσης Έργων ΤΠΕ 
Υπεύθυνος Τομέα: άτομα ένα (1). 

Στελέχη του Τομέα: άτομα έντεκα (11) 

Γ ραμματειακό προσωπικό: άτομα τρία (3). 
γ. Τομέας Αξιολόγησης Διαγωνισμών και Κατάρτισης 
Συμβάσεων 

Υπεύθυνος Τομέα: άτομα ένα (1) 

Στελέχη του Τομέα: άτομα έξι (6) 

Γ ραμματειακό προσωπικό: άτομα τρία (3). 
δ. Τομέας Υλοποίησης Έργων και Λειτουργίας Υπο¬ 
δομών - Υπηρεσιών ΤΠΕ 
Υπεύθυνος Τομέα: άτομα ένα (1). 

Στελέχη του Τομέα: άτομα τριάντα οχτώ (38). 

Γ ραμματειακό προσωπικό: άτομα τρία (3). 


ε. Τομέας ΙδιωτικώνΈργων 
Υπεύθυνος Τομέα: άτομα ένα (1) 

Στελέχη του Τομέα: άτομα δέκα έξι (16) 
Γραμματειακό προσωπικό: άτομα τρία (3). 
στ. Γραμματέας Δ.Σ. - Γραμματεία Διοίκησης 
άτομα τέσσερα (4). 
ζ. Υπηρεσία Εσωτερικού Ελέγνου 
άτομα δύο (2), εκ των οποίων ένας τουλάχιστον είναι 
εσωτερικός ελεγκτής που ορίζεται από τη Γενική Συ¬ 
νέλευση των μετόχων, 
η. Νομική Υπηρεσία 

άτομα τέσσερα (4), δικηγόροι με σχέση έμμισθης 
εντολής. 

θ. Υπηρεσία Σχεδιασμού και Προγραμματισμού 
άτομα τέσσερα (4), στελέχη της Υπηρεσίας 

2. Το προσωπικό κατανέμεται στις οργανωτικές μονά¬ 
δες με απόφαση του Διευθύνοντος Συμβούλου, ανάλογα 
με τα τυπικά προσόντα και τις ανάγκες της Εταιρείας. 

3. Τα ελάχιστα γενικά προσόντα που απαιτούνται για 
την κάλυψη των θέσεων εργασίας της Εταιρείας είναι 
τα εξής: 


ΘΕΣΗ ΕΡΓΑΣΙΑΣ 

ΠΡΟΣΟΝΤΑ ΠΡΟΣΩΠΙΚΟΥ 

1. Υπεύθυνος Τομέα 

Πανεπιστημιακή εκπαίδευση, με μεταπτυχιακές σπουδές και επαγγελματική εμπειρία 
στο ίδιο, ή σε συναφές με τη θέση γνωστικό αντικείμενο. Διοικητικές ικανότητες 
(σχεδιασμού, οργάνωσης, προγραμματισμού-συντονισμού, παρακολούθησης, αξιο¬ 
λόγησης των πόρων και του έργου που εμπίπτει στον τομέα ευθύνης του), επικοι- 
νωνιακές και συγγραφικές δεξιότητες. Γνώση χρήσης ηλεκτρονικών υπολογιστών 
ή και πληροφοριακών συστημάτων. Πολύ καλή γνώση-χρήση της ελληνικής και 
αγγλικής γλώσσας. 

2. Στέλεχος Τομέα/ 
Υπηρεσίας 

Πανεπιστημιακή ή τεχνολογική εκπαίδευση, με σπουδές και εμπειρία στο ίδιο ή σε 
συναφές με τη συγκεκριμένη θέση γνωστικό αντικείμενο, καθώς και στα ειδικότε¬ 
ρα θέματα του κατά περίπτωση αντικειμένου εργασίας. Ικανότητες διαχείρισης 
ομάδων, προγραμμάτων και έργων. Πολύ καλή γνώση χρήσης εφαρμογών αυτο¬ 
ματισμού γραφείου ή και πληροφοριακών συστημάτων. Πολύ καλή γνώση-χρήση 
της ελληνικής και της αγγλικής γλώσσας. 

3. Υπάλληλος Διοικητικού- 
Τ εχνικού 

Σπουδές ή και εμπειρία σε θέματα οργάνωσης και αυτοματισμού γραφείου, ή 
τεχνικά θέματα πληροφορικής, καθώς και στα ειδικότερα θέματα του κατά περί¬ 
πτωση αντικειμένου εργασίας. Καλή γνώση χρήσης ηλεκτρονικού υπολογιστή και 
εφαρμογών αυτοματισμού γραφείου. Καλή γνώση-χρήση της ελληνικής και της 
αγγλικής γλώσσας. 


Οι θέσεις εργασίας όπως περιγράφονται ανωτέρω 
στα σημεία ένα (1) και δύο (2) αφορούν επιστημονικό 
προσωπικό. Οι θέσεις εργασίας όπως περιγράφονται 
στο σημείο τρία (3) αφορούν διοικητικό-τεχνικό προ¬ 
σωπικό. 

4. Πέραν των στελεχών που θα καταλάβουν τις θέ¬ 
σεις εργασίας των προηγουμένων παραγράφων, με 
απόφαση του Προέδρου του Διοικητικού Συμβουλίου 
της Εταιρείας μπορεί να προσλαμβάνονται μέχρι τρεις 
(3) ελεύθερα ανακλητοί υπάλληλοι (άρθρο 14, παρ. 2, 
περ. ια του ν. 2190/94), οι οποίοι θα απασχολούνται σε 


θέματα υποστήριξης του Διευθύνοντα Συμβούλου και 
του Δ.Σ. Οι υπάλληλοι αυτοί υπόκεινται στις διατάξεις 
του παρόντος κανονισμού ως προς τα προσόντα και 
τις αμοιβές τους. Η σύμβαση εργασίας των υπαλλήλων 
αυτών μπορεί να καταγγέλλεται ελεύθερα οποτεδήποτε 
και σε κάθε περίπτωση λήγει αυτοδικαίως με την απο¬ 
χώρηση από την Εταιρεία του Διευθύνοντα Συμβούλου, 
που τους προσέλαβε. 

5. Η ελάχιστη αναγκαία επαγγελματική εμπειρία των 
στελεχών για τις θέσεις εργασίας απεικονίζεται στον 
κατωτέρω πίνακα: 

Θέσεις Εργασίας 

Έτη συνολικής 
επαγγελματικής 
εμπειρίας 

Έτη Επαγγελματικής εμπειρίας 
σχετικά με το αντικείμενο 
της θέσης εργασίας 

Έτη διευθυντικής 
εμπειρίας σε ανάλογη 
θέση εργασίας 

Υπεύθυνος Τομέα 

8 

4 

2 

Στέλεχος Τομέα/ 
Τμήματος 

3 

2 

- 

Υπάλληλος Διοικη- 
τικού-Τεχνικού 

1 

- 

- 


Τα έτη διευθυντικής εμπειρίας συμπεριλαμβάνονται 
στα έτη επαγγελματικής εμπειρίας. 

Πρόσθετα ή και επιπλέον προσόντα, καθώς και εξειδί- 
κευση, των κατά τα ανωτέρω οριζομένων, είναι δυνατόν 
να ζητούνται, ανάλογα με τις ειδικότερες ανάγκες της 
Εταιρείας, με τις σχετικές προκηρύξεις. 

ΑΡΘΡΟ 5 

ΟΡΟΙ ΠΡΟΣΛΗΨΗΣ 

1. Οι θέσεις του προηγουμένου άρθρου καλύπτονται 
με πρόσληψη προσωπικού, η οποία γίνεται σύμφωνα με 
το άρθρο 13 του ν. 3429/2005 (ΦΕΚ Α' 314) και την υπ’ 
αριθμ. 37069/ΔΕΚ01175/18.9.2006 κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών, Ανάπτυξης, 
Απασχόλησης και Κοινωνικής Προστασίας «Καθορισμός 
της διαδικασίας πρόσληψης προσωπικού στη δημόσια 
επιχείρηση «Κοινωνία της Πληροφορίας ΑΕ»» (ΦΕΚ Β' 
1472). Ειδικότερα, η εταιρεία προσλαμβάνει το πάσης 
φύσεως προσωπικό της με σύμβαση εξαρτημένης ερ¬ 
γασίας για δοκιμαστική περίοδο διάρκειας έως επτά (7) 
μηνών, ύστερα από προκήρυξη, στην οποία καθορίζονται 
τα κριτήρια πρόσληψης. Η διαδικασία πρόσληψης του 
προσωπικού της εταιρείας, καθώς και της μετέπειτα 
σύναψης της σχετικής σύμβασης εργασίας αορίστου 
χρόνου, ύστερα από αξιολόγηση του εργαζομένου κατά 
την διάρκεια της δοκιμαστικής περιόδου από το Δι¬ 
οικητικό Συμβούλιο της εταιρείας, ελέγχεται από το 
Α.Σ.Ε.Π., σύμφωνα με τις κείμενες κάθε φορά διατάξεις 
που διέπουν τις αρμοδιότητες του και τις ειδικότερες 
ρυθμίσεις της υπ’ αριθμ. 37069/ΔΕΚ01175/18.9.2006 κοι¬ 
νής υπουργικής απόφασης. Η σύμβαση του προηγού¬ 
μενου εδαφίου διέπεται αποκλειστικά από τις κείμενες 
κάθε φορά διατάξεις της εργατικής νομοθεσίας, που 
ρυθμίζουν τις σχέσεις εργοδότη και εργαζομένου στον 
ιδιωτικό τομέα. 

2. Οι συμβάσεις εξαρτημένης εργασίας αορίστου χρό¬ 
νου των προσλαμβανομένων, σύμφωνα με την προηγού¬ 
μενη παράγραφο, μπορούν να καταγγέλλονται σύμφωνα 
με τους όρους και προϋποθέσεις της εκάστοτε ισχύου- 
σας εργατικής νομοθεσίας. Η άσκηση του δικαιώματος 
της καταγγελίας δεν επιτρέπεται να γίνεται καταχρη¬ 
στικά, αλλά μέσα στα όρια που ορίζονται από το άρθρο 
281 του Αστικού Κώδικα. 

3. Η πρόσληψη σε οποιαδήποτε θέση εργασίας της 
Εταιρείας γίνεται υπό την απαραίτητη προϋπόθεση ότι 
ο υποψήφιος κατέχει τα γενικά και τα ειδικά τυπικά προ¬ 
σόντα, που καθορίζονται στην προκήρυξη. Το Διοικητικό 
Συμβούλιο καταγγέλλει τη σύμβαση εργασίας, αν μετά 


την πρόσληψη διαπιστωθεί ότι ο προσληφθείς δεν έχει 
τα απαιτούμενα τυπικά και ειδικά προσόντα. 

4. Το σχέδιο της προκήρυξης για όλες τις κατηγορίες 
θέσεων εργασίας αποστέλλεται από το Διοικητικό Συμ¬ 
βούλιο της Εταιρείας στο ΑΣΕΠ. Το σχέδιο προκήρυξης 
για την πλήρωση των θέσεων εργασίας προετοιμάζεται 
με ευθύνη του Τομέα Διοίκησης και Οικονομικού. Η προ¬ 
κήρυξη μεταξύ των άλλων περιλαμβάνει α) τον αριθμό 
ανά ειδικότητα του προσωπικού που θα προσληφθεί, 
β) την πλήρη περιγραφή των θέσεων και σύντομη 
περιγραφή των καθηκόντων, γ) τα απαιτούμενα ανά 
ειδικότητα προσόντα (κύρια, πρόσθετα ή επικουρικά), 
δ) τα κριτήρια πρόσληψης, ε) την προθεσμία υποβολής 
αιτήσεων των υποψηφίων, στ) τον τρόπο υποβολής και 
το αρμόδιο τμήμα της εταιρείας στο οποίο υποβάλλο¬ 
νται, ζ) τα απαιτούμενα δικαιολογητικά και τον χρόνο 
υποβολής τους, η) το δικαίωμα ένστασης, τον τρόπο 
υποβολής, τον χρόνο άσκησης και το όργανο εξέτασης 
της και κάθε άλλη αναγκαία λεπτομέρεια. Η προκήρυ¬ 
ξη αναρτάται στο κατάστημα της εταιρείας και στο 
κατάστημα του δήμου όπου αυτή εδρεύει. Περίληψη 
της προκήρυξης δημοσιεύεται σε τρεις (3) τουλάχιστον 
εφημερίδες μεγάλης κυκλοφορίας, από τις οποίες δύο 
(2) των Αθηνών και μία (1) της Θεσσαλονίκης. Η συγκέ¬ 
ντρωση των αιτήσεων των υποψηφίων γίνεται με ευθύνη 
του Τομέα Διοίκησης και Οικονομικού. Οι υποψήφιοι 
για πρόσληψη υποχρεούνται να δηλώσουν την ακρίβεια 
των στοιχείων που αναγράφονται στα βιογραφικά με 
υπεύθυνη δήλωση. 

5. Τριμελής επιτροπή που συγκροτείται από το ΔΣ της 
εταιρείας καταρτίζει πίνακα αποκλειομένων για τυπι¬ 
κούς λόγους, καθώς και προσωρινό πίνακα προσληπτέ- 
ων, οι οποίοι αναρτώνται στο κατάστημα της εταιρείας. 
Κατά των πινάκων αυτών ασκείται ένσταση μόνο για 
λόγους νομιμότητας εντός δέκα (10) ημερών από την 
ανάρτηση τους, η οποία κατατίθεται αυτοπροσώπως ή 
αποστέλλεται ταχυδρομικώς επί αποδείξει στην εται¬ 
ρεία. Η Επιτροπή εξετάζει τις ενστάσεις και καταρτίζει 
τον οριστικό πίνακα προσληπτέων, τον οποίο αποστέλ¬ 
λει στο ΑΣΕΠ εντός δέκα (10) ημερών από την κατάρτιση 
του για περαιτέρω έλεγχο. Το ΑΣΕΠ, αφού ελέγξει την 
νομιμότητα του οριστικού πίνακα προσληπτέων, κυρώνει 
αυτόν και τον επιστρέφει στην εταιρεία. Το Διοικητικό 
Συμβούλιο μπορεί να ορίζει και έναν εμπειρογνώμονα- 
τεχνικό σύμβουλο για την υποστήριξη των εργασιών της 
Επιτροπής. Κατά τα λοιπά εφαρμόζονται οι διατάξεις 
της υπ’ αριθμ. 37069/ΔΕΚΟ1175 κοινής αποφάσεως των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών, Ανάπτυξης και 

Απασχόλησης και Κοινωνικής Προστασίας, με θέμα τον 
καθορισμό της διαδικασίας πρόσληψης προσωπικού 
στην δημόσια επιχείρηση «Κοινωνία της Πληροφορίας 
ΑΕ». 

Θ.Ειδικά οι εσωτερικοί ελεγκτές, οι οποίοι δεν υπά¬ 
γονται ιεραρχικά σε καμία υπηρεσιακή μονάδα της 
εταιρείας, παρέχουν τις υπηρεσίες τους με έμμισθη 
εντολή και δεν αποκτούν ιδιότητα υπαλλήλου ή σχέση 
εξηρτημένης εργασίας. 

7. Με απόφαση του Διοικητικού Συμβουλίου είναι δυ¬ 
νατή η χρησιμοποίηση των υπηρεσιών εξειδικευμένων 
Εταιρειών Συμβούλων για την υποστήριξη της εταιρείας 
κατά τη διαδικασία επιλογής προσωπικού της. 

8. Είναι δυνατόν, σύμφωνα με τις διατάξεις του άρθρου 
7 του ν. 2860/2000 (ΦΕΚ Α' 251), να αποσπαστεί προσω¬ 
πικό από τον Δημόσιο ή τον ευρύτερο δημόσιο τομέα, 
όπως αυτός καθορίζεται στο άρθρο 1 του ν. 2000/1991, 
όπως αυτό κάθε φορά ισχύει, που κατέχει τα τυπικά και 
ουσιαστικά προσόντα, όπως προκύπτουν από το άρθρο 
4. Για όσο χρόνο υπηρετεί στην Εταιρεία αποσπασμένο 
προσωπικό δεν καλύπτεται με πρόσληψη ίσος αριθμός 
θέσεων, αντίστοιχων προσόντων. 

9. Η απόσπαση προσωπικού στην Εταιρεία γίνεται με 
κοινή απόφαση του Υπουργού Εσωτερικών, Δημόσιας 
Διοίκησης και Αποκέντρωσης και του Υπουργού στον 
οποίο υπάγεται ή από τον οποίο εποπτεύεται η υπηρε¬ 
σία από την οποία αποσπάται ο υπάλληλος για χρονικό 
διάστημα δύο (2) ετών που μπορεί να παρατείνεται μία 
ή περισσότερες φορές για ίσο χρονικό διάστημα. Οι 
αποσπώμενοι από το Δημόσιο ή τον ευρύτερο δημόσιο 
τομέα μπορούν να λαμβάνουν το σύνολο των αποδοχών 
τους από την υπηρεσία από την οποία προέρχονται 
με τα πάσης φύσεως γενικά ή ειδικά επιδόματα της 
οργανικής τους θέσης. Με την απόφαση απόσπασης θα 
καθορίζεται εάν οι αποσπασμένοι υπάλληλοι θα συνε- 
χίσουν να λαμβάνουν αποδοχές από την υπηρεσία που 
προέρχονται. Με τη λήξη του χρόνου της απόσπασης 
και εφόσον δεν παραταθεί η απόσπαση ο υπάλληλος 
επιστρέφει αυτοδικαίως στην υπηρεσία που ανήκει ορ¬ 
γανικά, όπως επίσης και όταν ανακληθεί η απόσπαση 
του στην Εταιρεία. Ο χρόνος υπηρεσίας των αποσπώ- 
μενων στην Εταιρεία θεωρείται ως χρόνος υπηρεσίας 
στο φορέα που ανήκουν οργανικά για όλες τις συνέ¬ 
πειες, σύμφωνα με το άρθρο 7 του ν. 2860/2000 (ΦΕΚ 
Α' 251). 

ΑΡΘΡΟ 6 

ΜΙΣΘΟΛΟΓΙΚΗ ΕΞΕΛΙΞΗ ΠΡΟΣΩΠΙΚΟΥ- 
ΣΥΝΑΦΗ ΘΕΜΑΤΑ 

1. Το προσωπικό της Εταιρείας κατατάσσεται σε τρεις 
μισθολογικές βαθμίδες: Υπεύθυνος Τομέα, Στέλεχος 
Τομέα και Διοικητικό Βοηθητικό Προσωπικό. Η κάθε 
βαθμίδα κυμαίνεται μεταξύ κατωτέρου και ανωτέρου 
ορίου, που καθορίζονται με απόφαση του Διοικητικού 
Συμβουλίου, ύστερα από εισήγηση του Διευθύνοντος 
Συμβούλου. 

2. Κάθε υπάλληλος που προσλαμβάνεται στην Εται¬ 
ρεία κατατάσσεται σε μισθολογική βαθμίδα και λαμ¬ 
βάνει μισθό που καθορίζεται με απόφαση του Δ.Σ. της 
Εταιρείας, ανάλογα με τα προσόντα του, τις ευθύνες, τα 
καθήκοντα και τις ειδικότερες απαιτήσεις κάθε θέσης 
εργασίας, ύστερα από εισήγηση του Διευθύνοντος Συμ¬ 
βούλου. Η χορήγηση ανώτερης μισθολογικής βαθμίδας 


ή η αύξηση των αποδοχών εντός του εύρους της ίδιας 
μισθολογικής βαθμίδας, γίνεται με απόφαση του Διευθύ- 
νοντος Συμβούλου, με βάση το σύστημα αξιολόγησης. 

3. Ειδικώς, όσον αφορά στους αποσπώμενους στην 
Εταιρεία υπαλλήλους του Δημοσίου ή του ευρύτερου 
δημοσίου τομέα, το Δ.Σ. της Εταιρείας με αιτιολογημένη 
απόφαση του τους κατατάσσει στα μισθολογικά κλι¬ 
μάκια της προηγούμενης παραγράφου. Τυχόν διαφορά 
μεταξύ των αποδοχών της θέσης από την οποία απο¬ 
σπάστηκαν και των αποδοχών που προβλέπονται στο 
μισθολογικά κλιμάκιο που κατατάχθηκαν καλύπτεται 
από την Εταιρεία. 

4. Γ ια τη βελτίωση της απόδοσης των υπαλλήλων: 

α) Η Εταιρεία μπορεί να θεσπίζει συγκεκριμένα κίνη¬ 
τρα είτε χρηματικά είτε άλλης μορφής ή και τα δύο, 
σε συνάρτηση με την επίτευξη συγκεκριμένων στόχων. 
Τα χρηματικά κίνητρα χορηγούνται στο προσωπικό της 
Εταιρείας ως εφάπαξ αμοιβή στο τέλος κάθε έτους. Το 
είδος των κινήτρων, το ύψος των χρηματικών κινήτρων 
και ο τρόπος κατανομής τους καθορίζονται με αποφά¬ 
σεις του Δ.Σ. ύστερα από εισήγηση του Διευθύνοντος 
Συμβούλου. Κριτήριο για την κατανομή των κινήτρων 
αποτελεί η απόδοση κάθε υπαλλήλου σε συγκεκριμένη 
χρονική περίοδο, όπως αυτή προκύπτει από το σύστημα 
αξιολόγησης προσωπικού σε συνδυασμό με το βαθμό 
επίτευξης των στόχων που είχαν τεθεί. 

β) Κοινωνικά κίνητρα και τεχνολογικές διευκολύνσεις 
για τη διαμόρφωση ευνοϊκότερου περιβάλλοντος ερ¬ 
γασίας 

5. Με απόφαση του Δ.Σ. της Εταιρείας καθορίζονται 
οι αποζημιώσεις που καταβάλλονται στο προσωπικό για 
εκτός έδρας εργασία και για την κάλυψη των δαπανών 
στις οποίες αυτό υποβάλλεται. 

ΑΡΘΡΟ 7 

ΑΞΙΟΛΟΓΗΣΗ ΠΡΟΣΩΠΙΚΟΥ 

1. Το προσωπικό της Εταιρείας αξιολογείται ετησίως 
με βάση συγκεκριμένο Σύστημα Αξιολόγησης. 

2. Οι πρώτοι επτά μήνες της εργασίας κάθε νέου προ¬ 
σλαμβανόμενου στελέχους θεωρείται δοκιμαστική περί¬ 
οδος. Η συνέχιση της εργασιακής του σχέσης εξαρτάται 
από τη θετική αξιολόγηση της απόδοσης του, σύμφωνα 
με το άρθρο 2 της υπ’ αριθμ. 37069/ΔΕΚ01175/18.9.2006 
κοινής υπουργικής απόφασης (ΦΕΚ Β' 1472). 

3. Το Σύστημα Αξιολόγησης του Προσωπικού περιλαμ¬ 
βάνει ως κριτήρια τις ιδιότητες εκείνες που διακρίνουν 
τους υπαλλήλους από άποψη ατομικής απόδοσης και 
επαγγελματικής συμπεριφοράς. Η αξιολόγηση βάση των 
κριτηρίων αυτών θα γίνεται με την συμπλήρωση ετησί¬ 
ως Ατομικού Δελτίου Αξιολόγησης. 

4. Κάθε εργαζόμενος δικαιούται να ενημερώνεται επί 
της προσωπικής του αξιολόγησης. 

5. Η εξειδίκευση των κριτηρίων και οι διαδικασίες 
εφαρμογής του Συστήματος Αξιολόγησης αποφασίζο- 
νται από το Διοικητικό Συμβούλιο μετά από εισήγηση 
του Διευθύνοντος Συμβούλου. 

ΑΡΘΡΟ 8 

ΠΕΙΘΑΡΧΙΚΟΣ ΕΛΕΓΧΟΣ 

1. Πειθαρχικό παράπτωμα αποτελεί κάθε παράβαση 
του υπηρεσιακού καθήκοντος, με πράξη ή παράλειψη, 
που οφείλεται σε υπαιτιότητα (δόλο-αμέλεια) του υπαλ¬ 
λήλου και που μπορεί να καταλογισθεί. Το υπηρεσιακό 

καθήκον προσδιορίζεται τόσο από το περιεχόμενο των 
κανονισμών, των γενικών ή ειδικών οδηγιών που ισχύουν, 
των εντολών, γραπτών ή προφορικών που εκδίδονται ή 
δίδονται από ιεραρχικά υπερκείμενα όργανα, όσο και 
από τα συγκεκριμένα καθήκοντα της θέσης εργασίας 
που ο υπάλληλος κατέχει ή τα καθήκοντα που του έχουν 
ανατεθεί, καθώς και από την αποστολή της Εταιρείας, 
όπως αυτή καθορίζεται στον ιδρυτικό της Εταιρείας 
νόμο και το καταστατικό της. 

2. Τον πειθαρχικό έλεγχο ασκεί ο Διευθύνων Σύμβου¬ 
λος και το Διοικητικό Συμβούλιο της Εταιρείας για όλο 
το προσωπικό. 

3. Πειθαρχικές ποινές είναι: 

3.1 Η έγγραφη επίπληξη 

3.2 Το πρόστιμο μέχρι 50% των αποδοχών ενός 
μήνα 

3.3 Η καταγγελία της σύμβασης εργασίας. 

4. Οι πειθαρχικές ποινές επιβάλλονται ανάλογα με 
τη βαρύτητα του πειθαρχικού παραπτώματος. Για κάθε 
πράξη ή παράλειψη επιβάλλεται μία ποινή, ανεξάρτητα 
εάν περιέχει τα στοιχεία περισσοτέρων πειθαρχικών 
παραπτωμάτων. Ο Διευθύνων Σύμβουλος μπορεί να επι¬ 
βάλει όλες τις ποινές της προηγούμενης παραγράφου, 
πλην της πειθαρχικής ποινής της καταγγελίας της σύμ¬ 
βασης εργασίας, η οποία επιβάλλεται από το Διοικητικό 
Συμβούλιο. Αν ο Διευθύνων Σύμβουλος εκτιμά ότι λόγω 
της βαρύτητας του πειθαρχικού παραπτώματος πρέπει 
να επιβληθεί η πειθαρχική ποινή της καταγγελίας της 
σύμβασης εργασίας, παραπέμπει την υπόθεση στο Διοι¬ 
κητικό Συμβούλιο. Σε αυτή την περίπτωση το Διοικητικό 
Συμβούλιο επιβάλλει οποιαδήποτε πειθαρχική ποινή. 

5. Τα πειθαρχικά παραπτώματα παραγράφονται σε 
δύο χρόνια από τότε που έγιναν γνωστά σε οποιονδή- 
ποτε αρμόδιο πειθαρχικό όργανο. Η παραγραφή άρχεται 
από την ημερομηνία τέλεσης της πράξεως στην περί¬ 
πτωση δε που το πειθαρχικό αδίκημα είναι και ποινικό 
τότε η παραγραφή επέρχεται με την παραγραφή του 
ποινικού αδικήματος. 

6. Η διαδικασία άσκησης του πειθαρχικού ελέγχου 
περιλαμβάνει απαραιτήτως την κλήση του υπαλλήλου 
σε απολογία και ανάλογα με τη σοβαρότητα της υπόθε¬ 
σης μπορεί να διεξάγεται πριν την κλήση σε απολογία, 
ένορκη διοικητική εξέταση (ανάκριση).Ένορκη διοικητική 
εξέταση μπορεί να γίνει και μετά την κλήση σε απο¬ 
λογία, αν διαπιστωθεί ανάγκη περαιτέρω διευκρίνισης 
της υπόθεσης. Η απολογία υποβάλλεται εγγράφως. Πρό 
της απολογίας ο διωκόμενος έχει δικαίωμα να λάβει 
γνώση του φακέλου. Ενώπιον του αρμοδίου πειθαρχι¬ 
κού οργάνου επιτρέπεται στον διωκόμενο προφορική 
συμπληρωματική απολογία. 


7. Η πειθαρχική δίωξη τελειώνει με την έκδοση έγγρα¬ 
φης απόφασης του αρμοδίου πειθαρχικού οργάνου, η 
οποία είτε απαλλάσσει τον υπάλληλο είτε επιβάλλει 
πειθαρχική 

ποινή. Η πειθαρχική απόφαση επιδίδεται στον υπάλ¬ 
ληλο με απόδειξη. 

8. Οι αποφάσεις των πειθαρχικών οργάνων είναι τε¬ 
λεσίδικες και αμετάκλητες. 

9. Η εκτέλεση των πειθαρχικών αποφάσεων γίνεται με 
ευθύνη του Τομέα Διοίκησης και Οικονομικού. 

ΑΡΘΡΟ 9 

ΤΕΛΙΚΕΣ ΔΙΑΤΑΞΕΙΣ 

1. Οι αρμοδιότητες των οργανικών μονάδων της Εται¬ 
ρείας, όπως καθορίζονται στον παρόντα οργανισμό, 
είναι ενδεικτικές και περιλαμβάνεται σ’ αυτές και κάθε 
άλλη αρμοδιότητα που δεν αναφέρεται ρητά, αλλά εμπί¬ 
πτει στην αποστολή και τους σκοπούς κάθε οργανικής 
μονάδας. 

2. Με απόφαση του Διοικητικού Συμβουλίου μπορεί να 
ανακατανέμονται ή να επαναπροσδιορίζονται οι θέσεις 
εργασίας χωρίς αύξηση του συνολικού αριθμού του 
προσωπικού της Εταιρείας. 

3. Η ενεργοποίηση των Τομέων της Εταιρείας θα είναι 
σταδιακή ανάλογα με τις προκύπτουσες ανάγκες. Μέχρι 
την έναρξη λειτουργίας κάθε Τομέα και εάν παραστεί 
ανάγκη άσκησης δραστηριότητας που εμπίπτει στις 
αρμοδιότητες μη ενεργοποιημένου Τομέα, αντιμετωπί¬ 
ζεται από το όργανο που ορίζει ο Διευθύνων Σύμβουλος 
της Εταιρείας. 

4. Με την παρούσα καταργείται η υπ’ αριθμ. 4764/ 
10.10.2001 (ΦΕΚ Β' 1340) κοινή υπουργική απόφαση «Υπη¬ 
ρεσιακός Οργανισμός και Γ ενικός Κανονισμός Προσω¬ 
πικού της Ανώνυμης Εταιρείας «Κοινωνία της Πληρο¬ 
φορίας Α.Ε.»», όπως έχει τροποποιηθεί με την υπ’ αριθμ. 
9359/27.4.2005 (ΦΕΚ Β' 676) όμοια απόφαση. 

ΑΡΘΡΟ 10 
ΙΣΧΥΣ 

Η ισχύς του παρόντος Οργανισμού και Κανονισμού 
αρχίζει από την δημοσίευσή του στην Εφημερίδα της 
Κυβερνήσεως.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 2007 

οι ΥΠΟΥΡΓΟΙ 

